Assassination Classroom

***Assassination Classroom***, Yaponiyada tanınan adı ilə  — Yuusey Matsui tərəfindən yazılmış və illüstrasiya olunmuş manqa seriyası. Manqa seriyası 2012-ci ilin iyulundan 2016-cı ilin martına qədər "Shueisha" nəşriyyatının "Weekly Shōnen Jump" jurnalında serializasiya olunmuşdur. Manqa seriyasının 21 tankobon cildi buraxılmışdır. Manqa səkkizayaqlıya oxşayan, həddən artıq güclü olan müəllimdən və həmin müəllimin dünyanı məhv etməsinin qarşısını almaq üçün 1 il ərzində ona sui-qəsd təşkil etməklə vəzifələndirilən şagirdlərdən bəhs edir.

"Brain's Base" tərəfindən istehsal olunmuş OVA adaptasiyası 2013-cü ilin oktyabrından noyabrına qədər "Jump Festa" tədbirində ekranlaşdırılmışdır. "Lerche" studiyası tərəfindən istehsal olunmuş anime serialı adaptasiyasının birinci mövsümü 2015-ci ildə, ikinci mövsümü 2016-cı ildə buraxılmışdır. 21 mart 2015-ci ildə live-action film adaptasiyası ekranlaşdırılmışdır. 25 mart 2016-cı ildə isə bu filmin sikveli — "Sui-qəsd sinfi: Məzuniyyət" buraxılmışdır.

## Məzmun

Bir gün ortaya çıxan çox güclü bir varlıq Ayın 70 %-ni buxarlaşdırır və onu əbədi olaraq aypara formasına salır. Bu varlıq həmin il Yeri də məhv edəcəyini iddia edir, lakin bəşəriyyətə bunun qarşısını almaq üçün şans təklif edir. Hökumətin varlığın Kunuqiqaoka məktəbinin ən pis və tənbəl sinfi olan 3-E sinfinin müəllimi olmaq təklifini qəbul etməkdən başqa çarəsi olmur və varlıq şagirdlərə sadəcə adi fənləri deyil, onu öldürməyin yollarını öyrətməyə başlayır. Yaponiya hökuməti müəllimi öldürəcək şagirdə 10 trilyon ¥ (141 milyon ) vəd edir. Şagirdlər bu varlığa — yeni müəllimlərinə  adı verirlər. Lakin məlum olur ki, Koro-senseyi öldürmək demək olar ki, qeyri-mümkündür. Çünki o nəinki bir neçə supergücə malikdir, hətta 20 max sürəti ilə hərəkət edə bilir. Amma Koro-sensey onların indiyə qədər sahib olduqları ən yaxşı müəllim olur, ancaq onların qiymətlərini düzəltmir, həm də onların fərdi bacarıqlarının və gələcəklə bağlı prespektivlərinin inkişaf etdirilməsinə köməkçi olur.

## İstehsal
Müəllif Yuusey Matsui Koro-senseyi sarı rəngdə təsvir etməsini bu rəngin uşaqlar üçün daha diqqətçəkən olması ilə əlaqələndirmişdir. O, misal kimi Simpsonların və minionların adlarını çəkmişdir. Müəllif bildirmişdi ki, Koro-sensey üçün nəyi ilham aldığı ilə bağlı konkret bir şey yoxdur, lakin spesifik forması olmadığına görə onu müxtəlif vəziyyətlərdə təsvir etmək daha asandır.

## Media

### Manqa

Manqa seriyası 2 iyul 2012-ci ildən 16 mart 2016-cı ilə qədər "Shueisha" nəşriyyatının "Weekly Shonen Jump" jurnalında serializasiya olunmuşdur. İlk tankobon cildi 2 noyabr 2012-ci ildə buraxılmışdır. Birinci cildin ilk nəşri zamanı 300.000 nüsxə çapdan çıxmışdır, lakin növbəti bir neçə yenidən çap zamanı bu göstərici 1 milyondan çox olmuşdur. Manqa səhifələrinə səsli kliplərin əlavə olunduğu VOMIC (səsli komiks) versiyası 2013-cü ilin yanvarından 2013-cü ilin iyununa kimi "Sakiyomi Jum-Bang!" varyeti verilişində yer almışdır.

Kizuku Vatanabe və Co Aoto tərəfindən yazılıb çəkilən "Koro Sensei Quest!" spin-off manqası 2 oktyabr 2015-ci ildən 4 oktyabr 2019-cu ilə qədər "Shueisha" nəşriyyatının "Saikyō Jump" jurnalında serializasiya olunmuşdur.

### Anime

Manqa seriyası əsasında ""Brain's Base" studiyası tərəfindən istehsal olunmuş OVA *"Jump Super Anime Tour"* tədbiri çərçivəsində 6 oktyabrdan 24 noyabr 2013-cü ilə kimi Yaponiyanın 5 şəhərində nümayiş etdirilmişdir. Manqaya əsaslanan anime serialı 9 noyabr 2015-ci ildən Fuji TV kanalında göstərilmiş və 22 seriya davam etmişdir. Anime serialının rejissoru Seyci Kişi, personaj dizayneri Kazuki Morita, ssenaristi Makoto Uezudur. 2014-cü ilin noyabrında *"Jump Special Anime Fest"* tədbirində ekranlaşdırıldıqdan sonra 27 mart 2015-ci ildə yayımlanmış BD/DVD cildinə OVA da daxil edilmişdir. Anime serialı Şimali Amerika üçün *Funimation* tərəfindən lisenziyalaşdırılmış və 18 fevral 2015-ci ildə dublaj edilmiş versiyası yayımlanmağa başlamışdır. İlk açılış mahnısı 3-E Utatan tərəfindən ifa olunan , ikinci bağlanış mahnısı isə yenə 3-E Utatan tərəfindən ifa olunan  mahnısıdır. Bağlanış mahnısı isə Moumoon tərəfindən ifa olunan *"Hello, shooting star"* () mahnısıdır.

9 yanvar 2016-cı ildən 19 iyun 2016-cı ilə kimi anime serialının ikinci mövsümü yayımlanmışdır və 25 seriya davam etmişdir. Birici açılış mahnısı *"Question"* () mahnısı, ikinci açılış mahnısı isə  mahnısıdır. Hər iki mahnı *3-nen E-gumi Utatan* qrupu tərəfindən ifa olunmuşdur. Birinci bağlanış mahnısı kimi  mahnısı, ikinci bağlanış mahnısı kimi isə  mahnısı səsləndirilmişdir. Hər iki mahnının ifaçısı Şion Miyavakidir.

*[[Lerche (studiya)|Lerche]]* tərəfindən istehsal olunmuş iki anime filmi adaptasiyası 19 noyabr 2016-cı ildə ekranlaşdırılacaq. Birinci anime filmi *"Assassination Classroom: 365 Days"* yığma anime filmi olub, hekayənin başa çatmasından 7 il sonrasını ələ alır. İkinci anime filmi *"Koro-sensei Q!"* eyniadlı manqanın adaptasiyası olub, hərəsi 10 dəqiqə olmaqla 12 seriya şəklində buraxılacaq. Bu animenin açılış mahnısı Aya Suzaki tərəfindən ifa olunan *"Re:QUEST"* mahnısı olacaq.

### Film

Manqa əsasında istehsal olunmuş film 21 mart 2015-ci ildə Yaponiyada yayımlanmışdır. 5 aprel 2015-ci ilə qədər filmin əldə etdiyi gəlir 20 milyon ABŞ dollarıdır. Bu film 2015-ci ildə Yaponiyada ən çox gəlir əldə edən 10-cu film olub: 2,77 trilyon ¥ (23 milyon $). Sikvel filmi *"Sui-qəsd sinfi: Məzuniyyət"* 25 mart 2016-cı ildə yayımlanmışdır. Sikvel filminin orijinal adı *"Ansatsu Kyōshitsu: Sotsugyō-hen"*-dir.

### Videooyun
*Bandai Namco Games* tərəfindən *Nintendo 3DS* platforması üçün istehsal olunmuş  adlı videooyun 12 mart 2015-ci ildə Yaponiyada buraxılmışdır.

*"Assassination Classroom"*-un baş qəhrəmanı Koro-sensey 19 mart 2014-cü ildə Yaponiyada *PlayStation 3* və *PlayStation Vita* platformaları üçün buraxılmış *"J-Stars Victory VS"* oyununda və bu oyunun beynəlxalq versiyası olan *"J-Stars Victory VS+"* oyununda (2015-ci ilin yayında, *PS3, PS Vita* və *PlayStation 4* platformaları üçün buraxılıb) oynanılabilən personajlardan biridir.

## Qəbul
Birinci cildin 1 milyondan çox nüsxəsi çapdan çıxmışdır və digər cildləri mütəmadi olaraq Yaponiyada ən yaxşı satan manqalar siyahısında peyda olmuşdur. 2-ci, 3-cü, 4-cü, 1-ci, 5-ci və 6-cı cildlər müvafiq olaraq 2013-cü ilin ən yaxşı satan manqalar siyahısında 26-cı, 32-ci, 36-cı, 37-ci, 41-ci və 50-ci yerləri tutmuşdur. 2013-cü ildə satılan 4,5 milyon nüsxəsi ilə manqa seriyası həmin il Yaponiyada ən yaxşı satan 7-ci manqa olmuşdur. 2013-cü ildə Yaponiya kitab evləri tərəfindən məsləhət görülən top-15 manqa seriyası siyahısında (*"Zenkoku Shotenin ga Eranda Osusume Comic 2013"*) ikinci yeri tutmuşdur. 6-cı *"Manga Taishō"* mükafatına layiq görülmüşdür. *[[Media Factory]]* nəşriyyatı və *"Da Vinci"* manqa xəbərləri jurnalı tərəfindən tərtib olunmuş *"İlin kitabı"* siyahısının kişilər üçün kateqoriyasında ikinci yerdə göstərilmişdir. *"Nippon Shuppan Hanbai"* manqanı 2013-cü ilin ən yaxşı işi seçmişdir. 2014-cü ildə *Takarajimasha* nəşriyyatının *"Kono Manga ga Sugoi!"* adlı kişi oxucular üçün top-20 manqa siyahısında 1-ci yeri tutmuşdur.

2015-ci ilin fevralında *"Asahi Shimbun"* qəzeti *"Assassination Classroom"* manqasının 19-cu Tezuka Osamu Mədəniyyət Mükafatının 9 nominantından biri olduğunu açıqlamışdır.

## Qeydlər

## İstinadlar

## Xarici keçidlər
*  
*